[{"text_idx": "#000000", "text": "Arwydd yn archfarchnad Asda yn cynnig 'alcohol am ddim'"}, {"text_idx": "#000002", "text": "Mae archfarchnad Asda wedi ennyn cryn ymateb ar o\u0302l i gwsmer dynnu sylw at arwydd dwyieithog anarferol."}, {"text_idx": "#000003", "text": "Fe dynnodd Guto Aaron lun o arwydd yn Asda yng Nghwmbra\u0302n a oedd yn hysbysebu cynnyrch di-alcohol fel \"alcohol am ddim\"."}, {"text_idx": "#000004", "text": "Dywedodd Mr Aaron, a roddodd y llun ar Twitter: \"I fod yn deg, i gwmni preifat mae arwyddion Asda fel arfer yn gywir felly pan mae camgymeriad anffodus fel hwn yn digwydd ti'n gorfod jest chwerthin."}, {"text_idx": "#000005", "text": "\"O leia' maen nhw wedi troi eu peiriannau self-serve i'r Gymraeg, tra mae Sainsbury's yn gwrthod.\""}, {"text_idx": "#000009", "text": "\"Tra'n bell o berffaith, mae hwnnw wedi gwella lot, ac fel mae'n digwydd mae Google Translate yn gallu cywiro 'alcohol free' yn gywir, felly sut ar y ddaear 'nath Asda [gael] 'Alcohol am ddim' dwi'm yn gwybod!\""}, {"text_idx": "#000010", "text": "Mewn datganiad, diolchodd Asda i gwsmeriaid am sylwi ar y camgymeriad, gan ddweud: \"Mae'n ddrwg gennym. Rydyn ni'n dal ein dwylo lan, a byddwn ni'n newid yr arwyddion yn ein siop yng Nghwmbra\u0302n ar unwaith.\""}]